ming030890/wiki-yue-high-quality huggingface dataset:
天與地

《天與地》（英文：When Heaven Burns）係無綫電視時裝電視劇，由林保怡、陳豪、佘詩曼、邵美琪、黃德斌同埋金燕玲領銜主演，監製戚其義，編審周旭明。喺2009年拍，2011年11月首播，全劇30集。呢套劇係甘草演員陳鴻烈嘅遺作之一。
呢齣電視劇播到第26集嗰時，中國大陸多間視頻網站突然收到國家廣播電影電視總局通知，即時唔畀播呢齣電視劇，全部視頻要即刻落架，連評論都要刪，成為近20年嚟第一部畀人列入禁播名單嘅華語電視劇。禁播原因眾說紛紜，大陸有網友估個片題材比較血腥或過度兇殘，重有部分大陸同香港朋友估電視劇畫面有涉及隱喻六四啲嘢，曾經出現過鼓勵抗爭意識同法輪功符號、「徹底解體中共」字眼嘅鏡頭。
2011年12月27至31號，廣東地區原先晚黑播緊《天與地》部片變成《法證先鋒Ⅲ》，但有報道話廣東有線電視重喺度播緊呢部片。
雖然播出時間同2012年《萬千星輝頒獎典禮》相隔近一年，呢齣電視劇都喺2012年12月獲首次全民投票選為「最佳劇集」。無綫電視決定喺2013年1月1號起喺深夜12點05分重播呢齣電視劇。當日正正係首播版播大結局嘅一週年紀念日。

劉俊雄（Joe）
劉俊雄（Joe），又叫「鼓佬」，由林保怡同埋羅鈞滿分別飾演中年版同少年版。
劉俊雄本來讀會計，後來識咗工人運動份子江兆泉（泉叔，劉丹飾），受到佢嘅熱誠感動，於是轉做江兆泉嘅助理，幫工人服務。劉俊雄表面上係為民請命，實則一直揹住食咗好朋友許家明嘅包袱，希望透過為社會服務而贖罪。多年唻劉俊雄唔計利益，喺工會工作，搞到40幾歲重係一無所有，屋企經濟支柱落喺老婆馬詠儀 Gina（陳芷菁、麥皓兒飾）身上。
劉俊雄後來畀江兆泉推舉競選立法會議員，劉俊雄最初好激進噉樣爭議席，後來畀江兆泉教訓而軟化態度，點知因為畀對手抹黑而輸咗，令劉俊雄大受打擊。劉俊雄因而性情大變，唔再為揹住罪惡而內疚，反而為咗利益而不擇手段，轉而唯利是圖，自私自利。
最後，劉俊雄因為奮身救一個叫家明嘅細路而死。
天臘之辰

天臘之辰，又減筆天腊之辰，係道敎節日，響正月初一。
呢日五帝會校定生人神氣時限長短。道敎會設壇。
天能

《天能》（英文：Tenet），係一套2020年美國科幻電影，由基斯杜化路蘭執導，由尊大衛華盛頓、羅拔柏迪臣、伊麗莎白迪碧琪、蒧葆嘉柏迪雅、艾倫泰勒莊遜、克蕾曼絲波西、米高堅、簡尼夫伯納主演。
天舟一號

係天舟級無人機首次執行任務。佢係中國載人太空計畫一部分。天舟係中國嘅「天船」。2017年4月20號，天舟一號由長征7號火箭喺中國文昌星飛船發射場發射。2017年4月22號12:16（UTC+8）同天宮二號太空實驗室成功對接。6月19號同9月12號，佢哋再多兩次成功對接。天舟一號嚮2017年9月22號退役，喺地面控制下離開軌道，墜入地球大氣層並燃燒。
即日上映

《即日上映》（Now Playing）係香港電視娛樂製作嘅資訊節目，2016年12月22號同29號逢禮拜四喺23:45 - 00:15（實驗電視時段）喺ViuTV播，總共2集，主持係陳炳銓、董敏莉。節目講一班演員點樣將電影角色演活喺現實生活，而普通人喺現實生活撞到電影角色時會有乜反應。
即日鮮

即日鮮係證券市場入面嘅一類交易行為，即係同一日之內同時買同賣，去賺當日嘅差價，係高風險嘅投機行為。
即溶咖啡

即溶咖啡係用咖啡豆加工整成嘅粉末，只需要溝埋滾水就沖到咖啡。好多時沖即溶咖啡都會配埋咖啡伴侶。
即捕即解政策

即捕即解政策係香港1980年開始，應付中國大陸非法入境者問題而推行嘅政策。凡由大陸偷渡來香港，會即刻解返大陸。個政策一直沿用至今。

史
1950年，廣東政權易手，由國民黨做頭嘅中華民國，轉為中國共產黨做頭嘅中華人民共和國。香港當時由英國管治。因為大量難民擁入香港，香港政府決定封閉邊境。
由於中共治下政治動盪，仍有大量難民千方百計湧入香港。1974年有抵壘政策，容許到市區者合法申請居留。
1970年代到1980年代初，中國大陸偷渡來港人數不斷增加，1980年10月23號，香港政府宣佈撤銷抵壘政策。喺當日之前已經嚟到香港嘅內地非法入境者，可以響3日（1980年10月24號到26號）寬限期內，登記領取香港身份證，嗰日之後抵港嘅偷渡者，就會被立即遣返。
政策公佈後，數以千計偷渡入境者，響寬限期內到位於金鐘道嘅華人延期居留辦事處，日夜不停咁辦理登記領取香港身份證。
1997年7月1號，香港主權移交，英國交返畀中華人民共和國。之但係，香港政府仍保留邊境，仍然實行即捕即解政策至今。
即時戰略遊戲

即時戰略遊戲（英文：real-time strategy，RTS）係種電子遊戲類型，遊戲係即時進行而唔係行回合制，講求戰略嘅快速反應，單機玩可以暫停，多人玩就多數無得停。
即興

即興（粵拼：zik1 hing3 / 英文：Improvisation）係無計劃過而臨場做出嚟嘅行為，需要運用創意。
即時制

即時制（real-time）係一種遊戲進行模式，指遊戲時間會隨住電腦內部嘅時鐘一齊流動，就算玩家唔俾輸入，個世界都會繼續運作。可以睇埋即時戰略遊戲。
即時編譯

即時編譯（just-in-time，JIT）喺電腦運算上係一種編譯做法，指一路編譯一路執行個程式。
即棄餐具

即棄餐具（喺大陸叫一次性餐具）即係用完一次就掉得嘅餐具，材料包括膠（刀、叉、羹）、竹（筷子）同埋紙（碟、杯），雖然用起嚟比較衞生，用完又唔使洗返乾淨咁麻煩，不過會整咗好多垃圾出嚟，唔環保。
塔拉河

塔拉河（粵拼：taap3 laai1 ho4；滿文：ᡨᠠᠯᠠᠪᡳᡵᠠ，穆麟德：Tala Bira，義「曠野河」；普通話拼音：Tǎlā Hé；中國朝鮮文：타라河(Tara ha)，又作塔拉河(Taprap ha)），係位於中國吉林東部延邊朝鮮族自治州敦化嘅河，大體上喺雁鳴湖鎮、青溝子鄉一帶，屬牡丹江支流。佢發源自廟嶺子峰東南1.5公里處嘅山谷度，嗰度係青溝子東北部同大山鄉嘅交界位，屬於張廣才嶺東南支脈嘅西麓，之後流向南偏東，過雁脖嶺等地，流過塔拉站村東面。塔拉站原本係處清代驛站，個名源自河名，設喺清初，到光緒十年（1888年）由細站昇爲中等站。之後繼續流，到湖水村（舊名新塔拉站）北面，滙入朱敦河後，向南流入大山水庫，最後從水庫東南角滙入牡丹江。全長40公里，唔計水庫，則條河長25公里。
「塔拉」係滿文嘅官話轉音，意思係「原野、曠野」，又解「草甸」，河名嘅意思係「流喺山谷原野度嘅河」。
塔拉索納

塔拉索納（西班牙文：Tarazona）係西班牙亞拉岡薩拉戈薩省一座城，住1.1萬人。
塔拉帕卡大區

塔拉帕卡大區（Región de Tarapacá），係智利其中一個大區，首府伊基圭。
塔拉特帕夏

塔拉特帕夏（土耳其文：Talat Paşa，1874年9月1號—1921年3月15號），係鄂圖曼帝國嘅政治人、獨裁者。第一次世界大戰後期佢做咗大維齊爾，同埋恩維爾帕夏、傑馬爾帕夏俾啲人叫做「三帕夏」。
塔拉里德

塔拉里德（Tara Reid，1975年11月8號—）係美國女演員，1987年出道，出名演出包括電影《美國處男》。
塔斯拉克

塔斯拉克（Tasiilaq），舊名Ammassalik，係格陵蘭瑟莫蘇克市嘅一個城鎮。2013年人口2,017，係東部海岸人口最多嘅社區。
塔斯曼尼亞大學

塔斯曼尼亞大學（又叫德望大學；University of Tasmania，簡稱UTAS）係澳洲成立嘅第四間大學，1890年1月1號創校。大學係英聯邦大學協會成員，係澳洲四星大學，亦係六間古老砂岩大學（Sandstone universities）之一。
德望大學有三個校園，最主要一個喺荷巴特沙灣（Sandy Bay）區，距離市中心五分鐘車程。另一校園設喺新漢（Newnham），距離朗瑟士敦（Launceston）十分鐘車程。另外重有盤彌（Burnie）嘅搖籃海岸（Cradle Coast）小校區。
德望大學而家有15,900名學生，1,800名職員，屬於澳洲中小型大學；同澳洲海洋學院、塔州TAFE學院（Technical and Further Education，即技術及進階教育學院），都係塔州嘅主要學院。

校園設施
除圖書館、餐廳、電腦室、活動室外，德望大學重設有酒吧同沙龍畀學生用。
塔拉斯舒夫真高

塔拉斯舒夫真高（Taras Shevchenko，1814年3月9號—1861年3月10號）係烏克蘭詩人，用烏克蘭文創作過好多作品，被睇成現代烏克蘭文學嘅奠基者。
受解放嘅世界

《受解放嘅世界》（The World Set Free）係英國科幻之父 H. G. 威爾斯（H. G. Wells）喺 1914 年寫嘅小說，內容講到（當時仲係科幻內容嘅）核彈。
受控詞表

一套受控詞表（英文：controlled vocabulary）係一套組織好嘅字句，用嚟令資訊提取嘅過程更加容易。
舉例說明，想像家陣有班研究者想整返個電子圖書館，佢哋想做啲嘢令「摷文件用」容易啲，於是佢哋就揀咗一拃字做關鍵字，並且同圖書館入面每份文件落 tag，tag 註明嗰份文件同邊啲關鍵字有關。當有用家用搜尋器摷文件嗰陣，座電子圖書館就可以靠睇啲文件嘅 tag，知道邊啲文件同摷緊嘅關鍵字有關。
受精

受精（粵拼：sau6 zing1，fertilization）係指有性繁殖當中配子結合產生新生命嘅過程。對動物嚟講，呢個過程係由精子同卵子結合，發育形成胚胎。根據唔同嘅動物物種，可以分爲體內受精同體外受精。
受試間設計

受試間設計（英文：between-subject design）喺統計學上係指一份研究量度咗受試者喺柞變數上嘅數值，並且比較受試者之間喺變數上嘅差異。
受試間設計相對於受試內設計。
受託人

受託人（fiduciary）係指喺法律或道德上同一方或多方當事人建立咗信任關係嘅人，「受託」睇住另外一方嘅錢或者其他財產。
受薪姑爺

《受薪姑爺》係喺1965年嘅一部港產片，由盧雨岐執導，南紅、張英才主演。

情節
許君傑為咗報答丁家珠忌幫忙，答應份係佢老公，去呃丁她失散多年忌爸爸丁晚成。但係丁、許破綻多多，令丁個表哥蘇士超起疑心。
受益人

受益人（beneficiary）喺法律上係指一個（因為某啲協議等）而得到錢嘅人。
受考驗嘅婦人章

受考驗的婦人章係伊斯蘭教典籍《可蘭經》入面嘅第60章（蘇拉）。
塞倫蓋提國家公園

塞倫蓋提國家公園係坦桑尼亞一個國家公園，喺塞倫蓋提，1951年成立，面積有14,763平方公里。
塚田雄二

塚田雄二（1957年12月28號—）係退役日本足球員，教練，執教過甲府風林，及大阪櫻花。
塚瀨紀子

塚瀨紀子 ，係日本嘅一個女藝人同埋配音員。
塚田翔悟

塚田翔悟（1993年5月2號—）係日本足球員，司職後衞，效力鹿兒島聯。
塚野真樹

塚野真樹（1970年10月12號—）係日本足球員，司職中場，效力過本田技研，神戶勝利船，東京瓦斯，及SC鳥取。
塚本秀樹

塚本秀樹（1973年8月9號—）係日本足球員，司職守門員，效力過福岡黃蜂，及長崎成功丸。
塚本泰史

塚本泰史（1985年7月4號—）係日本足球員，司職後衞，效力過大宮松鼠。
塞內加爾

塞內加爾共和國係非洲一國，喺非洲西部塞內加爾河南面。
塞內加爾西面對住大西洋，北面係毛里塔尼亞，東面係馬里，南面係畿內亞同埋畿內亞比紹；佢同時由東、南、北三面包圍住甘比亞。塞內加爾面積19.7平方公里，人口估計有1400萬。
品牌忠誠度

品牌忠誠度（粵拼：ban2 paai4 zung1 sing4 dou6 | 英文：brand loyalty）係指客對一隻牌子嘅一種正面觀感。如果話一個客對隻牌子「忠心」，個客會傾向持續噉買隻牌子嘅產品，好多時就算隻產品質素唔高都照買，亦冇咁易一見到第隻牌子提供更優質嘅產品就「跳槽」。做親營銷嘅人，通常都想啲客對自己間公司嘅產品有高嘅品牌忠誠度。
品客

品客（Pringles）係美國家樂氏嘅薯片牌子，商標係位有二撇雞嘅阿叔。每塊薯片都壓成一樣大細厚薄嘅雙曲拋物面，裝入個長筒罐度。

趣聞
前香港財政司司長曾俊華畀人覺得同品客商標似樣，所以又叫佢做「薯片叔叔」。
品牌文化

品牌文化(Brand Culture)係指透過賦予品牌深刻而豐富嘅文化內涵，建立鮮明嘅品牌定位，並充分利用各種強有效嘅內外部傳播途徑，令消費者對品牌喺精神上有高度認同，創造品牌信仰，最終形成強烈嘅品牌忠誠。擁有品牌忠誠就可以贏得顧客忠誠，贏得穩定嘅市場，增強企業嘅競爭能力，為品牌戰略嘅成功實施提供強有力嘅保障。

品牌文化嘅推動因素
喺2024年，有學者喺Journal of Organizational Computing and Electronic Commerce發表文章，以《仙劍奇俠傳系列》發展作為例子，指出品牌社群同品牌文化又互相推動嘅作用。
哀悼基督

《哀悼基督》（Pietà）係由米高安哲羅整嘅一個大理石雕像。件作品描繪抱住耶穌屍體而悲痛嘅聖母。
品川區

品川區係日本東京嘅其中一個區。

地理
分做台地、低地同填海地。
台地方面，目黑川以北係芝白金台、目黑川同立會川之間係目黒台、立會川以南係荏原台，都屬於武藏野台地尾端。
低地包含品川地域、大井地域同河川沿岸。

歷史
近世以前
奈良時代、平安時代係京都同國府中間嘅中繼地。
近世
江戶時代係東海道第一宿場。
區的沿革
1889年（明治22年）5月1號
町村制施行，依家品川區下成立以下町村。
荏原郡：品川町、大井村、大崎村、平塚村
1908年（明治41年）8月1號
大井村施行町制，係大井町。
大崎村施行町制，係大崎町。
1922年（大正11年）6月
喺依家小山七丁目嘅洗足田園都市去賣。
1926年（大正15年）4月1號
平塚村施行町制，為平塚町。
1927年（昭和2年）7月1號
平塚町改稱荏原町。
1932年（昭和7年）10月1號
上述4町編入東京市，品川町、大井町、大崎町3町係品川區，荏原町係荏原區。
1947年（昭和22年）3月15號
荏原區編入品川區。
品味

品味（或者粵拼：tei1 si2；英文：taste）係美學上嘅一個概念，大致上係指一個人對美感嘅判斷「有幾好」。
有好多哲學家指出，品味呢家嘢非常主觀，冇乜明確嘅定義。
品牌形象大使

品牌形象大使（brand ambassador）係指一間公司請返嚟、專門代表間公司嗰隻牌子嘅人，通常會係明星等受歡迎嘅人。
奶黃包

奶黃包，有啲人寫做奶王包或奶皇包，係隻中式包，用奶黃做餡，外屬係白色嘅包。
奸角

2006 年一幅圖畫；描繪畫畫人心目中「奸角嘅典型形象」。
奸角（粵拼：gaan1 gok3；英文：Villain）係文學或者影視作品專做壞事嘅角色，同忠角相反，好多時都同主角作對，最後都無好收場。
喺香港，做奸角出名嘅演員包括石堅、黃秋生、何家駒等等。
她她她的少女時代

《她她她的少女時代》（英文：Girlie Days，粵語直譯：佢佢佢嘅少女時代），係香港無綫電視製作嘅時裝電視劇，由田蕊妮、李思捷同曹永廉領銜主演，並由李國麟、姚嘉妮、林凱恩同羅天宇聯合主演，監製廖晉碩。故仔講中年失婚女主角點樣搵返後生嘅夢想。
大埔新市鎮

大埔新市鎮（英文：Tai Po New Town），有時又叫大埔市（英文：Tai Po Town）或者大埔市中心（英文：Tai Po Town Centre），係香港新界大埔區嘅新市鎮，亦係成個大埔區嘅中心地帶。大埔新市鎮原址係大埔墟、太和市嗰頭嘅林村河沿岸同對出嘅填海區。
大埔海

馬鞍山望落大埔海。左為沙田海。
舊時大埔海嘅艇戶
大埔海，香港內海，喺新界東北，大埔側邊，古稱大步海，英文寫做Tai Po Hoi。英文又名Tolo Harbour，轉寫為吐露港，或舊圖沱羅港、陀羅港。對住大埔，故此稱做大埔海。大埔海南邊係沙田海，東邊係有赤門同船灣出大鵬灣，通出南海。大埔海東面，同船灣海相隔個沙洲，即今三門仔新村同馬屎洲，靠赤門通。
大埔海東面有丫洲。

史
古名大步，亦有大埗之意。埗即埠。古時大埔海出珍珠，為媚川都之下。後來碗窰出磁器，都以水路運送。
大埔舊墟天后廟原本喺大埔海邊
大清時大埔海邊有大埔頭墟，即今大埔舊墟。而墟北海邊有大埔頭汛，駐兵十五人，離新安縣城六十里東。
維基同享有多媒體嘅嘢：大埔海
22°26′50″N 114°11′17″E﻿ / ﻿22.447222222222°N 114.18805555556°E﻿ / 22.447222222222; 114.18805555556
大埔滘花園

大埔滘花園，香港一花園，喺大埔，大埔滘松仔園前面，大埔公路邊，出入大埔滘自然護理區路口。而大埔滘公園，就過馬路沿大埔公路東行無幾遠。花園有涼亭，有紀念碑，有停車場，只有臨時公廁。花園全日可以出入。
大埔滘花園，英文叫Tai Po Kau Garden。
花園內有紀念碑，上有怒水橋洪流肇禍記，記有怒水橋一單二十人畀水沖走嘅意外。怒水橋因大埔公路改建，已不復在。怒水坑變咗喺園底過。
大埔河

大埔河（Tai Po River），中游又叫碗窰河（Wun Yiu River），香港一河，喺新界大埔，由大帽山以北，打鐵屻開始，流經草山、鉛礦坳、元墩下，去到碗窰，再到半山洲，然後經運頭塘邨同大埔墟火車站，最後在廣福邨附近，同林村河匯合。

史
大埔河里程牌
原本大埔河係喺當今大埔墟站附近，運頭角出大埔海。1970年代，因為起大埔新市鎮，近岸大埔海咗填海，大埔河伸到廣福邨，同拉長咗嘅林村河匯合，再喺元洲仔附近出大埔海。
2006年10月，大埔河有河道工程，以改善大埔河排洪能力，2009年做好。

保育
大埔河上游值得保育，有爬蟲類同魚類動物。只喺香港同廣東沿岸出沒嘅香港蠑螈，大埔河都有。而大埔河亦有稀有蜻蜓品種，並是觀鳥熱點，沿河則有碗窰村有造碗嘅碗窰遺址。
大埔海濱公園

大埔海濱公園（Tai Po Waterfront Park），係香港公園，喺新界大埔，非常之長，近大發街、近大喜街，歸大埔區。1997年起好，有22公頃大，係香港最大公園。
園內設施有公園、草地滾球場、門球場、緩跑徑、健身徑、露天劇場、模型船池。
大埔游泳池

大埔游泳池（英文：Tai Po Swimming Pool），係香港新界大埔區嘅一個公眾游泳池，喺大埔太和汀太路11號，由康樂及文化事務署管理。
大埔滘

大埔滘（英文Tai Po Kau）係香港一地，響大埔以南。大埔滘主要有大涌四條，聚埋流入大埔海。佢個名來自涌口叫大埔滘嘅村，佢哋見呢處近大埔，而涌口匯集，就叫佢做滘，叫大埔滘。家下嗰處重有大埔滘老圍同大埔滘新圍。呢處曾經有火車站同碼頭。
因為呢區比較周圍出名，由呢處北到大埔新市鎮一帶，起咗啲樓，都當係大埔滘地方。
行政上，大埔滘歸大埔區管。村歸翕和鄉，大埔鄉事委員會。

地理
大埔滘之所以成滘，係因為佢對上係個大谷，畀佢可以有四條涌合流。

村
大埔滘有老圍新圍。大埔滘老圍（Tai Po Kau Lo Wai）喺滘東，原本就咁叫大埔滘，後尾分支，滘南開大埔滘新圍（Tai Ko Kau San Wai）。

交通
英人起九廣鐵路嗰陣，經過呢度。佢哋響度大埔滘東北岸邊，起咗大埔站，後尾個站改名大埔滘站。個站側邊，曾經有大埔滘碼頭，去到大埔海各個地方。到1970年，個站拆咗做九廣鐵路員工宿舍。碼頭無咗個站，同埋鄉郊人口息微而沒落。碼頭後尾因爲起吐露港公路填出，向東移到新岸。
呢處交通主要靠大埔公路，分段名叫大埔滘段。條路響大埔滘山上，南通沙田、九龍，北通大埔、粉嶺。大埔公路係廿十世紀初起嘅路，灣灣曲曲，又窄，唔啱現代公路標準。所以沙田到大埔之間，開多條吐露港公路。公路經過大埔滘，同九廣鐵路並排。之不過車唔停大埔滘，交通始終都係靠大埔公路。
吐露港公路海皮，有單車徑經大埔滘。單車可以穿過公路底，踩入大埔滘。

康樂
呢度屬大埔滘自然保護區，區域市政局起咗大埔滘公園，公私合營。
大埔滘公園

大埔滘公園，香港一公園，喺大埔南面，大埔滘同松仔園之間山坡上，英文叫Tai Po Kau Park。北高南低，頂經大埔公路，底係大埔滘新圍。過公路有大埔滘自然護理區，沿公路西行，有松仔園停車場出入口，有大埔滘花園。公園內有兒童遊樂場、羅馬式花園雕塑小型噴水池、停車場、休憩亭、洗手間等，並設寵物共享公園、狗糞收集箱。全日開放。歸康樂及文化事務署管。園內禁煙。

史
大埔滘公園，一九九五年重修，得英皇御准香港賽馬會基金財力幫助，減輕當年區域市政局支出。
大埔滘站

大埔滘車站，又叫大埔滘火車站，初時叫大埔車站，係響香港新界大埔滘已經拆咗嘅火車站。當時係九廣鐵路英段響大學火車站同大埔墟火車站之間，響大埔滘河口，對住大埔海。當時火車站係連住街渡碼頭，有街渡送人去大埔海附近唔同村落。
後來道路交通發達，街渡無咁大需求。咁就響火車電氣化嗰時，廢咗個火車站。到後來連個站都拆埋，變咗做員工宿舍。
大埔濾水廠

大埔濾水廠（Tai Po Water Treatment Works），香港濾水廠一處，位處大埔西面山地，南靠石屋仔，隱沒於羣山之中，西面為社山。濾水廠歸水務署管理，為大埔濾水廠供水計劃（Tai Po Water Scheme）一元。一九九八年動工，二〇〇三年建成。現仍在擴建之中，二〇一三年二月動工，預計二〇一八年五月完工，將會成為香港第二大濾水廠。
濾水廠過濾食水，現時供應大埔同九龍半島東面。廠與大埔頭四號原水抽水站相通，原水經濾水廠，再通過大水管一萬二千米，輸往九龍蝴蝶谷食水主配水庫。擴建後會供應埋九龍半島西面，以及香港島中西區。
大埔濾水廠無幾遠，有大埔頭濾水廠，兩者內有馬路相通。
廠濾水方法有三步，一溶氣浮選法澄清，二曝氣生物過濾法，三快速過濾。
天鵝

天鵝（學名：Cygnus）係鴨科下面一個屬嘅雀類動物，多數品種都係白色，不過南半球亦搵到有黑天鵝。
天體生物學

天體生物學（Astrobiology），舊時叫外太空生物學（Xenobiology），係生物學同天文學嘅交叉學科，研究各天體有無存在生物嘅條件。
天體物理學

天體物理學，係天文學同物理學嘅交叉學科。佢用物理學嘅知識同科學研究方法，去拆解人類由天文觀測同探測器搜集嘅天體信息。
天鴿座

天鴿座（Columba）係家下八十八西洋星座之一。佢響天球南部，佔天球面積270平方度。地球北半球來講，天鴿座係冬天嘅星座，即係冬夜會見到。肉眼可以睇到嘅星，約莫40粒到。有一到四等星6粒，即係有3等星2粒、4等星4粒。
天高地厚

《天高地厚》係信樂團出嘅第二張錄音室專輯。喺2003年5月17號由艾迴唱片發行。

簡介
呢張專輯收錄咗11隻歌。呢張專輯代表作品有同名主打曲《天高地厚》、《離歌》，仲有韓劇《羅曼史》嘅中文主題曲《斷了思念》。
天魔特攻

《天魔特攻》係套美國嘅奇幻片、恐怖片，喺2004年9月16號上畫。
呢套戲片長132分鐘，票房有99,318,987美金。
安土桃山時代

安土桃山時代（日文：安土桃山時代）係日本一個時代，指織田信長同豐臣秀吉所統治嘅時代，時間為1573年至1603年。以織田信長嘅安土城同埋豐臣秀吉嘅桃山城（伏見城嘅別稱）命名。呢個時代除咗係指戰國時代嘅後半部，而且代表咗歐洲文化傳入日本所帶嚟嘅影響，例如喺茶道同埋藝術上帶嚟唔少影響。

主要事件
1573年：室町幕府最後一任征夷大將軍足利義昭，畀織田信長放逐，被迫離開京都。
1582年：本能寺之變，信長一死，織田家內亂，家臣豐臣秀吉平亂告終。
1585年：豐臣秀吉就任關白。
1590年：小田原征伐完咗，日本大致統一。
1592年：征伐朝鮮，爆發文祿之役，大明稱壬辰衛國戰爭。
1597年：慶長之役。
1598年：豐臣秀吉病死。
1600年：關原之戰爆發，德川家康取得勝利。
1603年：德川家康就任征夷大將軍，安土桃山時代結束。
安善道

安善道（英文：On Shin Road）係香港一條行車馬路，響九龍觀塘區牛頭角，由牛頭角開始，去到香港道教聯合會雲泉學校，0.3公里長，1960年代經已通車，舊時有安善村。
安喜延

安喜延，係大韓民國嘅一個女藝人同埋歌手。
安圖

安圖係中國吉林延邊一個縣，總面積7434平方公里，人口22萬。
安哥納

安哥納（意大利文：Ancona）係意大利馬其首府，人口10萬。
維基同享有多媒體嘅嘢：Ancona
安圖圖山

安圖圖山（粵拼：on1 tou4 tou4 saan1，阿姆哈拉文：እንጦጦ）係埃塞俄比亞阿的斯阿貝巴嘅最高峰，海拔三千二公尺（萬五英尺），係安圖圖山脈嘅其中一忽。
奧田大二郎

奧田大二郎（1989年4月23號—）係日本足球員，司職中場，效力過藤枝MYFC。
奧田達朗

奧田達朗（1988年9月20號—）係日本足球員，司職守門員，效力長崎成功丸。
奧田瑛二

奧田瑛二（日文：奥田 瑛二，1950年3月18號—）係日本一個男演員、電影導演、配音員、電影演員、製片人，佢嚟自春日井，喺1976年正式出道開始佢嘅事業。
奧的斯電梯

奧的斯環球公司(名依然係奧的斯電梯)係一間美國嘅升降機同電扶梯公司，嗰間公司專注喺升降機、扶手電梯同自動行人道嘅研發、製造同供應。公司喺1853年喺紐約成立，曾經係聯合技術公司嘅部門，2020年分拆，變成獨立公司。
口號係Made to Move you。
奧盧

奧盧（芬蘭話：Oulu；瑞典話：Uleåborg）係芬蘭北博滕首府，喺波的尼亞灣東岸嘅奧盧河嘅河口，係芬蘭北部嘅經濟同文化中心，亦係芬蘭北部最重要嘅工業同港口城市。
呢篇奧盧係係關於芬蘭地理嘅楔位文章，重未寫完嘅。麻煩你幫手充實佢。
奧田晃也

奧田晃也（粵拼：ou3 tin4 kwong3 jaa5；日文：奥田 晃也(Okuda Kōya)；1994年10月1號—）係日本足球員，和歌山縣人，司職中場，效力YSCC橫濱。
奧田裕貴

奧田裕貴（粵拼：ou3 tin4 jyu6 gwai3；日文：奥田 裕貴(Okuda Hiroki)1992年10月5號—）係日本足球員，近畿地方大阪府人，司職後衞，而家效力緊YSCC橫濱。
奧真奈美

奧 真奈美（1995年11月22號—）係日本模特兒，偶像女團AKB48前成員，意大利同日本混血兒。
奧真奈美11歲就出道，加入AKB48，退團前被譽為「日本第一蘿莉」。至2011年話要專心學業，離開AKB48同停澌冚嘭唥演藝活動。
直至2016年嘅AKB48劇場《二期生十周年紀念公演》先至以客串性質再踏舞臺。
2018年3月5號宣佈加入Flave Entertainment，復出日本藝能界，參與模特兒工作，之後重會拍劇同唱歌，被嗌做「日本迪麗熱巴」。
天津電視台搏擊頻道

2010年3月23～25號，天津電視台為咗搞高清版電視而自己申請開辦咗高清嘅體育頻道——搏擊頻道，隨後喺北京舉辦嘅中國國際廣播電視信息網路展覽會擺咗出嚟，重宣佈頻道喺當年4月30號正式開播。頻道開播之後以收費形式面向中國大陸華北同東北地區播出。
2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗天津有線或泰達有線嘅收費電視用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計同收視率太低或頻道嘅節目內容未經過審批有關。
2016年10月1號01:00，搏擊頻道播嗮當日嘅節目後，雖然除天津地區外嘅電視同網上直播信號入咗測色板後一直未恢復播出，但天津地區屬下嘅天津有線、泰達有線嘅機頂盒播出版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。
2016年12月10號18:04，原搏擊頻道嘅畫面變成天津電視台都市頻道高清版嘅測試信號。但由於嗰陣嘅海南有線重未將呢條頻道下架，所以海南嘅有線電視用戶可以收睇天津都市頻道高清版嘅測試信號。
天津航空

天津航空係中華人民共和國一間航空公司，2006年開張，總部設響天津。
天津財經大學

天津財經大學（Tianjin University of Finance & Economics）係新中國最早建立嘅財經大學之一，學校始建於1958年，係以南開大學經濟類專業做基礎，同埋由華北、東北地區嘅高校匯聚一批經濟學領域享有盛譽嘅名師組建嘅，原名叫河北財經學院，1969年10月1號劃歸天津市領導，改名做天津財經學院。2004年5月17號，改名做天津財經大學。
天津財大係一間以應用經濟同工商管理學科為主幹，有埋文學、法學、理學、工學、教育七大學科門類交叉滲透、協調發展嘅多科性大學。
天津西站

天津西站係中華人民共和國天津紅橋區嘅火車站，1910年啟用。佢係天津其中一個主要車站，包括京滬鐵路、京滬高速鐵路、京津城際鐵路、津秦客運專線、津保鐵路。
尤溪

尤溪係中國福建三明一縣，面積3463平方公里，人口42萬。
尤端陽

尤端陽（1945年5月5號—），漢族，佢係中華人民共和國政治人物、第十一屆全國政協委員。佢係杜嵐嘅女婿。
佢依家擔任澳門特區教育委員會委員、澳門濠江中學校長。2008年，被當選第十一屆全國政協委員，代表特邀澳門人士，分入第五十四組。
佢最鍾意寫書法，特別係隸書。
尤納斯

尤納斯（Muhammad Yunus，1940年6月28號—）係孟加拉國經濟學家。佢憑開辦孟加拉鄉村銀行，向貧困創業者提供最多100美金嘅小額貸款，幫咗幾百萬人脫貧而攞到2006年諾貝爾和平獎。
2024年1月1號，尤納斯被指冇幫佢間鄉村電信公司嘅僱員設立福利基金而犯咗勞工法，同另外3名董事一齊畀法院判坐6個月監。佢哋四人獲准保釋，可以喺一個月內提出上訴。
尤氏

尤係唐人姓氏，喺《百家姓》裏頭排第19位。雖然喺《百家姓》排得前，但用呢個姓嘅人唔算多。

名人
尤袤：南宋詩詞四大家嘅其中一位成員
尢列：清末「四大寇」之一
尤權：中國共產黨第十九屆中央書記處書記
尤迪桓：前港府高官尤曾家麗嘅兒子
尤蔭蔭：前無綫電視藝員
尤敏康：東方以色列尤信寶嘅兒子，網絡歌手，港漫【古惑仔】角色之一，東方聖人，遊戲觀音
尤鈺盈：東方以色列尤太教創立人尤敏康嘅女兒
呢篇尤氏係同姓氏有關嘅楔位文章，重未寫完嘅。麻煩你幫手充實佢。
尤爾馬拉

尤爾馬拉（Jūrmala）係拉脫維亞第五大城，人口約莫有5萬，面積101.36平方公里。
尤美

石山尤美(石山弓, Yumi=弓)係至Net奇兵嘅其中一個角色。
尤美嚟自日本，係全組人裏面唯一一個唔寄宿學校嘅人。尤美同佢嘅父母一齊住。尤美著嘅服裝全部都係黑色。佢嘅年齡令佢非常成熟，但係又令佢更加唔可靠。佢對治狼有強烈嘅感覺，對治狼有興趣。
因為某啲原因，尤美受到山那濫用嘅衝擊，俾佢困住咗兩次，一次俾個假嘅尤美代替咗。另一次，竟然俾山那搶咗佢嘅"數位式遺傳密碼"，防止她佢嘅實體化直到去亞烈達由山那嘅資料庫搵返啲資料。尤美同樣係唯一嘅一個曾經跌落去數位式空間，同埋幾乎喺另外兩個場合再跌落去。

武器同埋專技
技能: 尤美喺利奧高有心靈促動嘅能力，可以用心靈嚟移動物件。
生命點: 100
武器: 尤美嘅武裝係一把扇用嚟防衛同埋一件可以切開敵人嘅投擲武器。佢開始用兩把扇。
交通工具: 一架由傑理明發展嘅單腳滑行車，令佢喺利奧高可以更加快咁前進。
身份證: 尤美喺利奧高身份證嘅背面係一朵櫻花。
宮尾孝一

宮尾孝一（1993年6月15號—）係日本足球員，司職中場，效力YSCC橫濱。
宮尾俊太郎

宮尾俊太郎，係日本嘅一個男藝人同埋演員。
宮寺智子

宮寺智子 ，係日本嘅一個女藝人同埋配音員。
宮城縣

宮城縣係日本本州嘅其中一個縣，喺日本東北部，對住太平洋。
佢嘅最大城市係仙台市。
宮女

宮女，又有叫宮人，狹義上指服侍皇族嘅女性僕人，廣義上可以包埋妃嬪。僕人性質嘅宮女傳統上負責嘅工作相當多樣化，除咗典型嘅幫手打掃同洗衫之外，有唔少國家或者地區嘅宮女傳統又會（例如）負責用唱歌或者跳舞嚟娛樂皇室成員。
宮島惠美

宮島惠美 ，係日本嘅一個女藝人同埋配音員。
宮城雅史

宮城雅史（1991年1月19號—）係日本足球員，司職後衞，效力山口雷法。
宮大樹

宮大樹（1996年4月1號—）係日本足球員，打後衞位置，效力神戶勝利船。
安克拉治

安克拉治（Anchorage）係美國阿拉斯加州最大城，住咗約莫30萬人。冷戰嗰陣，由於飛機唔畀飛過蘇聯上空，呢座城係好多跨洲飛機嘅中轉站。
安元洋貴

安元洋貴 ，係日本嘅一個男配音員。

配音作品一覽
呢個表唔完整，歡迎加料。
安全

安全 (粵音：on1 chun4) 係一種唔會畀嘢傷害到嘅狀態，同危險相對。
安全島

安全島，又叫做交通安全島，係一種行人過馬路設施，喺馬路中間或快慢車道之間，畀行人暫避開車輛爭路。安全島一般有兩個安全島燈（英文：Bollard），夜晚開着提醒司機閃避，確保行人交通安全。
差館上街

差館上街（英文：Upper Station Street）係香港上環一條路，佢一半係馬路一半係行人小路，由醫院道開始，經過普興坊，穿過卜公花園，再經過舊吉昌街口同太平山街，去到荷李活道，途經有天主教總堂區學校、中西區聖安多尼學校、英皇書院同學會小學第二校同差館上街休憩處。街名係嚟自第一代八號差館。
差會

差會，教會一種，基督新教組成一會，差遣傳教士，到世界各地傳教，尤其係信眾甚少嘅地方。差會又叫傳導會、傳福音會。過往歐洲基督新教各國，喺世界殖民時期，教徒紛紛組成差會，順住歐洲列強之利，到世界各地傳教。傳教士需要熟習當地言文，熟習當地文化，所以會當地學習一段時間，先至傳教。傳教手段有多種，至直接為大眾提供福利，如救濟、開學校、開醫院、開孤兒院等等，拉近到當地人關係。

文
英文叫mission society或missionary society。
差餉

差餉係香港一種地稅，最初叫警捐，係香港政府為香港境內地產徵收嘅稅，間接稅之一。除咗差餉，香港有啲物業須另交地租畀政府。

歷史
香港早喺1845年已經開始徵收差餉，《差餉條例》就係喺1888年制訂。香港政府第一年差餉收入係529英鎊，約2540港元。早年維多利亞城嘅差餉，按屋租計算每100元租金收13.5元，山頂就每100元租金收8.75元，九龍同其他鄉村就收7元。響第一次同第二次世界大戰期間，差餉增加至每100元租金收17.5元。
「差餉」即係「差役的糧餉」，警察嘅薪水咁解。差餉嘅收入早期主要用嚟維持香港警隊所需，除此之外，差餉亦被用作其他公共服務，包括食水及街燈等開支。響市政局同新界區域市政局解散前，差餉收入亦畀兩局用作提供各種市政服務。

估值
差餉嘅徵收同估值由差餉物業估價署負責。差餉嘅計算，係先由差餉物業估價署為每項物業計算應課差餉租值，應課差餉租值嘅定義，係估計物業響指定估價依據日期作出租用途時，可取得嘅合理年租金。應課差餉租值係參考同區類似物業響估價期間租金嘅市價，按照物業面積、位置、設施、質素及管理水平等進行調整而計算。假如樓價上升，租金會跟隨上升，應課差餉租值亦會隨之而上升。物業嘅應繳差餉就係以應課差餉租值乘以一個百分比嘅差餉徵收率計算（2006-2007的財政年度仍然是5%為差餉徵收率），再分四期繳交。

繳交
香港所有地產物業，包括私人物業及公共房屋，都須根據香港法例第116章《差餉條例》評估差餉，但係響新界鄉村嘅村屋，同由新界原居民擁有嘅丁屋，則可獲豁免繳交差餉。自住物業嘅差餉由業主繳付，如果物業係出租，繳交差餉嘅責任就由雙方所訂嘅租約條款決定，一啲租約指定由租戶繳交，另一啲租約就可能響租金中「包差餉」，即係由業主繳交。繳納者如認為應課差餉租值比市價為高，可向差餉物業估價署提出反對。差餉每年分4季預繳，每季初，估價署會對物業發出徵收差餉通知書，差餉嘅最後繳交日期，就係每季嘅第一個月月底（1月31日、4月30日、7月31日及10月31日）。
差餉約佔政府總收入嘅5%。響2005年至2006年財政年度，估價冊約有220萬項估價，單位總數約有283萬個。2005年至2006年度，差餉徵收率為5%，估價則以2004年10月1日嘅租值為依據。

差餉寬免
政府曾經響2001年、2002年嘅施政報告同2003年沙士爆發期間，寬免所有物業嘅差餉，以紓緩香港市民當時面對嘅經濟困境。2001年及2002年寬免第一至第四季度嘅應繳差餉，以每戶HK$2,000為上限；2003年就寬免7月至9月季度嘅差餉，住宅物業寬免額上限為HK$1,250；非住宅物業上限則為HK$5,000；此外，響2007年嘅施政報告，寬免兩季所有物業嘅差餉。2007年寬免第二及第三季度(4月至9月)嘅應繳差餉，以每戶HK$5,000為上限。
此安排不適用於地租(如有)。
差餉物業估價署

差餉物業估價署（英文：Rating and Valuation Department，縮寫RVD）係香港特別行政區政府財經事務及庫務局轄下嘅部門，負責為香港所有地產物業估值，收差餉同地租。

職務
差餉物業估價署嘅主要職務包括：
根據《差餉條例》（第116章）同《地租（評估及徵收）條例》（第515章）負責房產物業嘅差餉及地租估價。
提供差餉同地租嘅帳目同發單服務。
向政府決策局或部門提供房產物業估價服務。
向政府決策局或部門、公共機構同私營機構提供房產物業資訊。
執行《業主與租客（綜合）條例》（第7章）。
根據住宅物業嘅租務，向市民提供諮詢同調解服務。
差路士花留

差路士花留（英文：Charles Farrell，1901年8月9號—1990年5月6號）係一個美國嘅男政治人、舞台劇演員、電影演員、電視演員、演員，佢喺年出道。
差波優人

差波優人（1993年6月28號—）係日本足球員，司職中場，效力盛岡仙鶴。
差里士古賓

差里士古賓（英文：Charles Coburn，1877年6月19號—1961年8月30號）係一個美國嘅男演員、舞台劇演員、電影演員，佢喺1901年出道。
差館

差館（粵拼：caai1 gun2），又嗌警察局，係差人做嘢同埋返工嘅嗰笪地方，有寫字樓同埋收押嫌犯嘅設施，有啲仲會有埋差人宿舍、換衫房同埋車房𠻹。
差館呢個名由「差人」度引申而嚟。舊時嘅港島曾經有一套號碼制度，將唔同嘅差館畀個冧巴佢哋，加埋有九間，而西區警署嘅冧巴係七，於是又嗌佢「七號差館」。但係而家，香港多數差館都經已轉嗌做「警署」。
安玖深音

安玖深音，係日本嘅一個女藝人同埋配音員。
安田晃大

安田晃大（1989年8月8號—）係日本足球員，司職中場，效力愛媛FC。
安特衞普

安特衞普（荷蘭文：Antwerpen；法文：Anvers）係比利時第二大城市，亦係比利時最重要嘅商業城市、港口。1920年曾經搞過一次奧運會。

特色
鑽石：安特衞普係世界鑽石工業三大中心之一。
動物園：安特衞普有世界上最古老嘅動物園之一。
設計：安特衞普係歐洲以至世界嘅設計中心之一。
安玻里足球會

安玻里足球會（意大利文：Empoli Football Club）係意大利安玻里一間足球會，喺1920年成立，而家踢緊意大利甲組足球聯賽。
安珀警報

安珀警報（粵拼：on1 paak3 ging2 bou3，英文：AMBER Alert），又叫做拐騙兒童緊急警報（gwaai2 pin3 ji4 tung4 gan2 gap1 ging2 bou3，Child Abduction Emergency，簡稱CAE），係一種拐騙兒童嘅警報系統，1996年第一次喺美國出現，以當年一名受拐騙然後遭殺害嘅女仔安珀·蕾妮·哈格曼（Amber Rene Hagerman）來命名。而家喺加拿大、歐洲部份國家同澳洲都有類似嘅警報系統。

簡史
安珀·蕾妮·哈格文
1996年，一個九歲女童安珀·蕾妮·哈格曼俾人由佢祖父母喺德州阿靈頓嘅屋外拐走。四日之後，佢嘅遺體俾一個放緊狗嘅鄰居發現。之後，喺安珀嘅屋企人嘅推動之下，當地嘅媒體同執法機構整好美國嘅第一套拐騙兒童警報系統，後來逐漸推廣到其他地方。

啟動標準
為徂避免錯誤警報影響市民對警報嘅重視程度，安珀警報嘅啟動標準係好嚴格嘅。
目前加拿大皇家騎警嘅安珀警報啟動標準：要符合澌以下四個條件先至會啟動：
警方確認有兒童俾人拐走／綁架徂；
拐走嘅只能夠係未成年人或者有嚴重身／心障礙嘅人；
警方有理由相信受拐者有可能嚴重受傷，甚至死亡；
警方有理由相信：向大眾廣播現有嘅線索，有助於儘快安全恁攈返受拐者。
一旦警方確認四個條件都符合澌，警方就會向媒體同大眾發佈相關線索同資料，而新聞亦都會即時廣播相關事項。
美國司法部發佈嘅標準同加拿大嘅標準類似。如果加美任何一方認為拐騙人有可能偷越過境，就會向另一方通報。
安珍慶

安珍慶（韓文：안진경，1983年3月20號—），又譯安貞京，係大韓民國女演員、歌手同模特兒，2001年出道。

生平
安珍慶1983年3月20號響忠清北道中原郡（韓文：중원군）周德邑（韓文：주덕읍）（即依家嘅忠州市（韓文：충주시）周德邑（韓文：주덕읍）三靑里（韓文：삼청리））出世，先後畢業於周德中學校（韓文：주덕중학교）、忠州蘂城女子高等學校（韓文：충주예성여자고등학교）同檀國大學（韓文：단국대학교）戲劇電影系。2001年同金智慧（韓文：김지혜 (1980년)）、柳恩珠（音譯）以女團「To-ya（韓文：투야）」出道，安珍慶係隊內最後生嘅成員，呢個女團響2003年解散。2007年加入女團「Baby V.O.X. Re.V（韓文：베이비복스）」，後嚟成為隊長，響2009年解散。安珍慶無耐就加入WM娛樂（韓文：WM 엔터테인먼트）兼且開始發展個人音樂事業，2010年先後發表第一張專輯《An Jin Kyoung》同埋第二張專輯《Be The Voice》。之後佢轉投公司One & One Stars發展演藝事業，並將事業重心轉移至中國市場。2016年中國政府頒佈限韓令，佢被迫返韓國發展。依家係按摩椅品牌Bodyfriend嘅副經理兼宣傳大使，同時亦係一位瑜伽教練，並以演員身份活躍中。
安琦

安琦（1981年6月21號—）係中華人民共和國足球員，司職守門員，生於遼寧大連，效力過大連實德同埋廈門藍獅等球隊，入選過中國足球代表隊。
安瑞賢

安瑞賢，係大韓民國嘅一個女藝人同埋演員。
安特衛普省

安特衛普（荷蘭文：Antwerpen）係比利時弗拉芒嘅省，首府安特衛普。
安特衛普巨人籃球隊

安特衛普巨人籃球隊（英文：Antwerp Giants）係比利時安特衛普嘅職業籃球球會，依家打緊比利時職業籃球聯賽。
小綠人

小綠人（英文：little green man）係廿世紀常見嘅外星人形象。
呢種形象將外星人描繪成身材細粒、皮膚綠色同頭大，而喺行為上，小綠人通常會揸住 UFO 周圍飛，仲會拐帶人類同埋喺人類身上做實驗。

由來
1887年喺西班牙曾經有發現有兩個小綠人嘅記載。
1955年8月21日，喺美國肯塔基州克里斯蒂安縣嘅霍普金斯維爾，當地嘅兩位農民亦都聲稱目擊到小綠人，根據佢哋嘅描述，小綠人身高3至到4英尺（1米），擁有好似人一般嘅外形。當時美國媒體報導呢件事嗰陣，將佢哋所目擊嘅生物叫做「小綠人」。
小米科技

，全名北京小米科技有限責任公司，係中國北京一間科技產品開發公司，2010年成立。佢靠賣智能電話起家，跟住發展出唔同種類嘅智能家庭電器。創辦人、董事長兼行政總裁係雷軍（中文：雷军）。2018年7月9號，佢嘅母公司小米集團（Xiaomi Corporation，港交所：01810）喺香港交易所上市，係自1989年12月香港聯合交易所修例唔再考慮B股（英文：Class B share）上市以來，頭一隻以「唔同投票權架構」（WVR）形式上市嘅新股。

簡介
2010年4月，小米喺北京創立，並且喺2011年8月發布小米手機，進軍手機市場。之後，佢地除咗智能手機，仲推出咗小米手環、小米電視、小米空氣淨化器等唔同嘅智能化消費電子產品。
小米直接控股或間接控制嘅生態鏈企業多達近400家，產業覆蓋智能硬件、生活消費用品、教育、遊戲、社交網絡、文化娛樂、醫療健康、汽車交通、金融等多個領域。
小米自2019年起，多次獲列入唔同全球公司排名榜，佔有一定位置，包括《福布斯》、《財富》、BrandZ全球最具價值品牌百強，以及「中國互聯網企業100強」等。

電視強制開機廣告
2021年3月，有一啲媒體報導，小米嘅智能電視每次開機前都強制播放 30 秒廣告，擔心以後係咪所有智能家電都要播廣告。報道又提及，有唔少其他中國大陸嘅智能電視品牌都有咁做。而且，銷售嗰陣，消費者都無被告知。有評論認為，小米呢種做法係將自己嘅快樂建立係人哋身上，亦對小朋友有負面影響，因為每次佢哋睇到呢啲廣告就話要買嘢。有人向小米嘅客戶服務部門溝通，但係小米就話冇得取消。而廣州亦有市民投訴，佢準備起訴小米公司。

手機內置協助中共嘅政治審查功能
喺2021年9月，立陶宛國防部屬下國家網絡安全中心發表報告，確定小米嘅手機具有內建審查功能，得以偵測一啲同中共立場相反同埋宣揚民主價值嘅用語。雖然呢個功能喺歐盟地區已經被關閉，但亦可以隨時遠端開啟。之後，立陶宛政府嘅國防部建議使用者抌咗小米嘅手機，而消費者亦要避免購買。不過，小米就否認說法。
去到2022年1月，台灣 NCC 亦證實，喺台灣販賣嘅小米手機，會偵測特定詞彙，包含「自由西藏」、「臺灣獨立」等關於香港、台灣嘅政治相關字眼，之後將資料發送返去自己嘅伺服器，而且仲唔可以畀使用者自己設定。
小紅樓

小紅樓（粵拼：siu2 hung4 lau4）係中國廣東廣州一民國建築，喺越秀區廣州起義路素波巷30號嘅10中入面嘅南邊教學樓部分。呢間嘢之所以出名，係因為中國共產黨喺呢度成立過廣東第一個支部，入面曾經搞過廣東省立宣傳員養成所同埋注音字母教導團。後嚟間嘢被納入咗興華中學（今日嘅廣州市第10中學北校區）嘅一部分。
2012年11月入選咗越秀區登記保護文物，2017年5月被列入廣州市中共黨史教育基地。

葳蕤史
1920年12月，廣東省長陳炯明邀請咗陳獨秀嚟廣東做省教育委員會委員長。陳獨秀到咗之後同譚平山、譚植棠一齊，喺1921年3月成立咗廣州共產主義小組嚟宣傳馬克思主義兼開展工人運動。後嚟重開辦咗廣東省立宣傳員養成所同埋注音字母教導團。

開放時間
由於呢間嘢已經納入咗10中嘅一部分，所以平時凈得禮拜一到五08:00～17:00嘅學校上堂期間先至開放。入場要必須聯繫學校大門嘅保安兼批准咗先至畀入。
小篆

小篆係種唐字字體風格，亦係篆書一種，相傳係由秦國丞相李斯創作。
小紅帽

呢幅畫描繪大野狼同小紅帽。
《小紅帽》（粵拼：siu2 hung4 mou2；英文：Little Red Riding Hood）係歐洲一個童話故事，有出現喺著名法國童話作家沙略·佩羅（Charles Perrault）嘅作品當中，而個故仔嘅另一個版本亦都有被收錄喺《格林童話》裏邊。
《小紅帽》源自民間故事。喺 17 世紀打前，個故仔嘅變體已經有喺歐洲各地嘅民間流傳，不過嗰啲版本好多時都「非常唔啱細路睇」，有陣時會講到人食人等畀人覺得係恐怖嘅情節。廿一世紀初常見嘅童話版本係經過咗修改，改到「啱細路仔睇」嘅樣嘅。

劇情大綱
話說好耐好耐以前有個細路女，佢好鍾意著住紅色嘅披肩出街，所以有咗個花名叫小紅帽。小紅帽嘅嫲嫲住喺樹林入面。嫲嫲病咗唔方便行動，所以小紅帽成日都會行入樹林，帶生果同麵包等嘅嘢食畀嫲嫲。《格林童話》嗰個版本仲有提到，話小紅帽嘅媽媽叮囑過佢，叫佢一定要跟住條路行。
有一日，有隻大野狼喺度跟蹤小紅帽，佢望住小紅帽同埋佢個籃裝住嘅嘢食，望到流嗮口水，好想食咗小紅帽同埋小紅帽帶住嘅嘢食。於是佢就出現喺小紅帽面前同小紅帽講嘢，提議叫小紅帽去周圍樹林度摘啲花，送畀嫲嫲做禮物。小紅帽聽到覺得個艾啲牙好好，所以就離開咗條路去摘花。然後大野狼趁機走咗去嫲嫲屋企，扮小紅帽叫嫲嫲開門。嫲嫲一應門，大野狼就一啖吞咗佢落肚，然後佢就著起嫲嫲啲衫，等小紅帽。
過咗冇幾耐，小紅帽帶住花同嘢食到咗嫲嫲屋企。大野狼招呼小紅帽入屋。小紅帽見到床上面嘅「嫲嫲」個樣好似有啲唔同咗。
「嘩嫲嫲，你把聲變到咁低嘅！」
「為咗方便問候你吖嘛！」
「嘩嫲嫲，你對眼變到咁大嘅！」
「為咗方便望實你吖嘛！」
「嘩嫲嫲，你對手變到咁大嘅！」
「為咗方便攬實你吖嘛！」
「嘩嫲嫲，你個口變到咁大嘅！」
「為咗方便一啖食咗你吖嘛！」
跟住下一刻，大野狼就撲上前，一啖吞咗小紅帽落肚。食飽飽之後，大野狼就爬上嫲嫲張床度睏覺。
呢幅畫描繪小紅帽見到「嫲嫲」個樣唔同咗，有啲嚇親。
過咗冇幾耐，有一個男人路過嫲嫲間屋。喺《格林童話》個版本入面，呢個男人係個獵人。
獵人由個窗度見到個肚好脹嘅大野狼，就心知不妙。於是佢攞起把斧頭，劏開大野狼個肚，救返小紅帽同嫲嫲出嚟。然後三個人合力將一大拃好重嘅石頭塞入大野狼個肚度，再縫埋佢。大野狼醒咗之後，就因為個肚重得滯而跌咗入井度，浸死咗。
如是者，小紅帽、嫲嫲同獵人就幸福快樂噉生活落去。大團圓結局。

黑暗版本
19 世紀呢幅圖畫描繪大野狼同小紅帽。
呢幅圖畫描繪小紅帽。《小紅帽》好多版本都有提到「阿媽叮囑小紅帽唔好隨便同陌生人講嘢」。
《小紅帽》最出名嗰個版本，係由《格林童話》正式收錄同普及化嘅。呢個故仔源自民間故事，早喺畀人正式收錄之前就已經周圍流傳，而且仲有多個唔同版本。有唔少版本都畀人覺得係極度兒童不宜，例如 17 至 18 世紀嘅法國就有個噉嘅版本：
好耐好耐以前有個女仔。有一日，佢阿媽叫佢帶啲麵包同牛奶畀佢嫲嫲。於是女仔就帶住啲麵包牛奶，想行去喺樹林入面嘅嫲嫲屋企。行到半路，有隻狼行埋嚟佢度，問佢去緊邊。
「我要去我嫲嫲屋企。」
「你行邊條路去？釘嘅路定係針嘅路？」
「針嘅路。」
跟住狼就行釘嘅路，仲先過女仔去到嫲嫲屋企。狼入屋殺死嫲嫲，然後將嫲嫲嘅肉切好煮好擺上碟，又將嫲嫲嘅血倒入去一個樽裏面。準備好嗮啲嘢，隻狼就著起嫲嫲件睡衣，睏喺床上面等。
冇幾耐，狼聽到有人敲門。
「入嚟啦。」
「嫲嫲哈佬。我帶咗啲麵包同牛奶畀你呀。」
「乖孫女。你都食啲嘢啦。我準備咗肉同紅酒呀。」
女仔聽到，就接受「嫲嫲」嘅招待，食碟上面嘅肉同飲樽入面嘅「紅酒」－就係噉，個女仔懵盛盛食咗嫲嫲嘅肉，飲咗嫲嫲嘅血。
跟住「嫲嫲」又開口：
「除衫，然後上床陪吓我啦。」
「我條圍裙擺邊好呀？」
「你唔再需要條圍裙喇。將條圍裙掟入個爐度燒咗佢啦，」
－如是者，個女仔逐一噉除咗佢身上著嘅衣物，每一次「嫲嫲」都係叫佢將件衣物掟入個爐度燒咗佢，話「你唔再需要件嘢喇」。
除嗮衫之後，個女仔一絲不掛噉爬上床。佢留意到「嫲嫲」個樣好似有啲唔同咗。
「嘩嫲嫲，你變到咁多毛嘅！」
「為咗方便保暖吖嘛！」
「嘩嫲嫲，你對膊頭變到咁大嘅！」
「為咗方便擔柴吖嘛！」
「嘩嫲嫲，你啲指甲變到咁長嘅！」
「為咗方便𢯎痕吖嘛！」
「嘩嫲嫲，你啲牙變到咁大嘅！」
「為咗方便食你吖嘛！」
然後隻狼就殺咗個女仔同食咗佢落肚。完。
亦都有啲版本話個女仔借尿遁，最後走甩，大難不死。

文化影響
廿世紀起，一路都有唔少創作品會用《小紅帽》嘅故仔做題材。
可以睇吓 2014 年嘅奇幻片《魔法黑森林》（Into the Woods）。
《史力加》（Shrek）亦有用小紅帽入面隻大野狼做配角。
廖內群島省

廖內群島省（Provinsi Kepulauan Riau）係印尼一個省，喺蘇門答臘廖內群島，人口168萬，首府丹戎檳榔。
廖啓智

廖啓智（1953年9月30號—2021年3月28號）係香港男演員，香港電影金像獎兩屆最佳男配角得主。

病逝
2021年3月，有消息指廖啟智罹患胃癌；廖妻陳敏兒回覆傳媒採訪嗰陣確認佢喺2020年12月發現病情後確診胃癌，所以要全面停工去接受治療。2021年3月28號晚8點32分，廖啟智因病喺威爾斯親王醫院離世，終年67歲。
香港同新加坡兩地都有唔少演員對佢嘅離世表示婉惜，包括雅慧、沈琳宸、陳泂江、徐鳴傑等。
為悼念廖啟智，無綫電視安排喺2021年3月31號起，逢週一至週日晚上11點50/55分/12點00/05分喺翡翠台以《永遠懷念您 廖啟智：律政強人》節目標題名義重播劇集《律政強人》。 另再安排於2021年4月3日晚上8時30分於翡翠台以《永遠懷念您 廖啟智：証人》節目標題名義重播電影《証人》。
奇妙電視安排喺2021年4月4號晚上9點於香港開電視首播電影《皇家師姐IV直擊証人》，並以《永遠懷念廖啟智：皇家師姐IV直擊証人》嘅節目標題名義播出。
ViuTV則安排喺2021年4月4號晚上10點半，以《向智叔致敬：點五步》節目標題名義重播電影《點五步》。

屋企
廖啟智喺無綫電視藝員訓練班受訓時，認識咗同學陳敏兒，兩人喺1987年11月11號註冊結婚，婚後有3個仔。細仔廖文諾喺2003年證實患上血癌，2006年4月5號病逝。廖啟智一家都係基督徒。
大仔廖文哲去澳洲修讀音樂製作課程之後，返香港組織咗音樂團隊，喺網上發佈歌曲同做DJ工作。二仔廖文信就加入小薯茄做YouTuber，主要負責幕後製作。

演出
呢個表唔完整，歡迎加料。
廖凡

廖凡（粵拼：liu6 faan4；1974年2月14號—）係中國男演員。2014年憑住《白日焰火》攞到第64屆柏林影展最佳男演員銀熊獎，係首位華人柏林影帝。2008年《一半海水，一半火燄》入圍第45屆金馬獎最佳男主角。2014年憑住《白日焰火》入圍第51屆金馬獎最佳男主角。
廖嘉輝

廖嘉輝（英文：Luke Liu，1989年5月21號—)，綽號阿Look，係香港ViuTV合作男藝人，主要做節目主持。

簡歷
廖嘉輝喺香港理工大學中文及雙語系畢業，畢業後做過財華社財經主播同東方報業集團網上節目主持，之後加入過香港有線電視。2018年佢轉投ViuTV，主要工作係主持娛樂新聞節目。
廖內

廖內（Riau）係印尼一個省，喺蘇門答臘，人口495萬，首府北幹巴魯。
廖凌康

廖凌康，香港親中派政治人物兼建築、測量、都市規劃及園境界人士。

選舉經歷
喺2021年9月，佢成為香港特别行政區選舉委員會建築、測量、都市規劃及園境界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
廖力生

廖力生（1993年4月29號—）係中華人民共和國足球員，嚟自廣東揭陽，踢進攻中場。依家喺中國足球超級聯賽嘅山東泰山足球會踢緊波。

生涯
2011年，廖力生入咗去東莞南城嘅一線隊度重參加咗2011年嘅中國足球乙級聯賽 。
2012年10月底，廖力生正式加入中國足球超級聯賽嘅廣州恆大隊度踢波。
廖天隆

廖天隆，台灣已故政治人物，曾經做過多年嘉義市議員，去到2019年因為選舉涉賄被起訴，2月17號喺嘉義市議會研究室燒炭身亡，遺書控訴檢警以不實筆錄入人於罪。
廖內群島

紅圈圈住廖內群島。所有綠色範圍係成個廖內群島省。
廖內群島（印尼文：Kepulauan Riau，英文：Riau Archipelago）係東南亞一咋群島，屬於印尼廖內群島省。呢咋群島喺星加坡南邊，同星加坡隔住條星加坡海峽，喺蘇門答臘島東邊。主要島嶼包括峇淡島、民丹島、吉里汶島。
年報

年報，又叫年鑑，係政府或者專業機構逐年出嘅、集合上一年重要資料嘅工具書。好多地方嘅政府都會出自己嘅年報。
年

年（粵拼：nin4）通常係指地球圍住太陽公轉成個圈嘅時間單位。講深啲，其實年都啱用喺邊個行星，例如「火星年」就係火星圍住太陽公轉成個圈嘅時間單位。
年例

年例係粵西地區新年或者新年過後毋耐舉行嘅一種賀年活動。佢流行喺粵語高陽片嘅湛江、茂名同埋北流上里地區，與及吳化片嘅吳川、化州等等。其中茂名年例同埋吳川年例分別喺2012年同埋2013年入唨廣東省省級非物質文化遺產代表性項目名錄同埋代表性項目擴展名錄。
年代

年代（Decade），一個年代係十年，指連續嘅十年，通常適用於用公元紀年。年代嘅劃分：依照公元紀年年份，可以俾10整除嘅年份嘅相連十年係一個年代。不過，對於年代嘅具體劃分就有兩種唔同方法，例如20世紀60年代，通常係指1960年至1969年呢段時間嘅連續10年，但亦有人認為應該指1961年至1970年呢段時間嘅連續10年。
平魯區

平魯區係中國山西朔州一個市轄區，總面積2314平方公里，人口20萬。

出名嘅人
李林，原名李秀若，福建尤溪縣人。細個曾經僑居印度尼西亞，1929年回流中國。1937年抗日戰爭爆發，李林積極參加抗日活動。1940年4月，日軍掃蕩整個平魯區，為咗掩護重要軍事機關同埋老百姓，於是佢走去引開日軍，最後被包圍，中彈犧牲。之後當地政府為咗紀念佢而修建李林烈士陵園，而平魯區嘅重點高中亦命名為李林中學。
年代測定

年代測定（chronological dating）泛係指用各種方法嚟估計一件喺過去發生嘅事係幾耐之前發生嘅，喺考古學同古生物學等嘅領域上都成日用。例子可以睇吓放射性定年法。
年前

年前，時間單位之一，由今下開始往舊時數，有幾多年。英文寫years ago，略做ya。亦都會用十進制單位前綴，好似百萬年前，就為Mya。
山田裕也

山田裕也（1988年4月12號—）係日本足球員，司職前鋒，效力鹿兒島聯。